**СЪОБЩЕНИЕ**

 **Община Севлиево** на основание чл.124б, ал. 2 от Закона за устройство на територията, съобщава че със **Заповед № 488 от 16.05.2023г. на Кмета на Община Севлиево е одобрен:**

**Подробен устройствен план (ПУП) - План за регулация и застрояване (ПРЗ)** за обединяване на УПИ ІХ-126 и УПИ ХІІІ-127, кв. 61 по плана на с. Ряховците, Община Севлиево, изработен на основание чл. 135а, ал.1 и ал.3 от ЗУТ със съдържание:

**ПЛАН ЗА РЕГУЛАЦИЯ (ПР):**

УПИ ІХ-126 и УПИ ХІІІ-127, кв. 61 по плана на с. Ряховците, Община Севлиево се обединяват в нов УПИ ХVІІІ-126,127. Запазва се устройствената зона – „Жм“ – за ниско жилищно застрояване.

 **ПЛАН ЗА ЗАСТРОЯВАНЕ (ПЗ):**

 За новообразувания УПИ ХVІІІ-126,127, кв. 61 по плана на с. Ряховците, Община Севлиево се запазва установената устройствена зона „Жм“ – за ниско жилищно застрояване – със следните устройствени показатели:

 **- Начин на застрояване** – свободно;

 **- Характер на застрояване** – ниско с височина до 10 м.;

 **- Максимална плътност на застрояване** – 60%;

 **- Максимална интензивност на застрояване** – 1,2;

 **- Минимална озеленена площ** – 40%.

 **Обхват на устройствения проект: УПИ ІХ-126 и УПИ ХІІІ-127, кв. 61 по плана на с. Ряховците, Община Севлиево.**

 На основание чл. 15, ал. 6 от ЗУТ настоящата заповед влиза в сила от датата на издаването ѝ и не подлежи на обжалване.

 На основание чл. 135, ал. 6 от ЗУТ се спира приложението на действащия ПУП, за частите за които се отнася.

Съобщението е поставено на 16.05.2023 г. на таблото за обявления в „Център за административно обслужване“ и е публикувано на Интернет страницата на Община Севлиево**.**